Punainen neilikka
Ens’kertaa kun kohtasimme,
 Kevätaik’ oli parhaillaan.
 Sinun kauniit silmäsi kiintyi
 Vain minuhun ainoastaan.

 Tulit luokseni teeskennellen,
 Muka myömään neilikkaa
 Hyväntekevään tarkoitukseen;
 Oli iltamat parhaillaan.

 Mrnä maksoin rikkahan lailla,
 Kukan rintaani kiinnitin,
 Ja silmin kanssasi liiton
 Ihan ääneti solmisin.

 Niin harvoin me kohdata voimme,
 Vaan punaista neilikkaa
 Ja itseäs – punaista kukkaa
 Pois mielestäni en saa.